pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ม.ล.ปนัดดาฯ ตรวจเยี่ยม ณ ศูนย์ฝึกและอบรมเด็กและเยาวชน เขต ๑๑ จังหวัดลพบุรี
วันศุกร์ที่ 5 ตุลาคม 2561
ม.ล.ปนัดดาฯ ตรวจเยี่ยม ณ ศูนย์ฝึกและอบรมเด็กและเยาวชน เขต ๑๑ จังหวัดลพบุรี
ม.ล.ปนัดดาฯ ตรวจเยี่ยม ณ ศูนย์ฝึกและอบรมเด็กและเยาวชน เขต ๑๑ จังหวัดลพบุรี
เมื่อวันพฤหัสบดีที่ ๔ ตุลาคม ๒๕๖๑ เวลา ๐๙.๓๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
ตรวจเยี่ยม ประชุม พบปะกับผู้บริหาร ข้าราชการ พนักงานราชการ ครูอาจารย์ บุคลากรในสังกัด
พร้อมทั้งบรรยายพิเศษ เรื่อง หน้าที่ความรับผิดชอบของประชาชนชาวไทย และวิชาภาษาอังกฤษ
แก่เยาวชน ณ ศูนย์ฝึกและอบรมเด็กและเยาวชน เขต ๑๑ จังหวัดลพบุรี อ.พัฒนานิคม จ.ลพบุรี
ม.ล.ปนัดดาฯ กล่าวกับเยาวชนศูนย์ฝึกและอบรมฯ เรื่องการเรียนภาษาอังกฤษ ดังความตอนหนึ่งว่า
"ลูกหลานทุกคนต้องมุ่งมั่นขวนขวาย พูดภาษาไทยของเราต้องให้มีจังหวะจะโคน
ไม่ต้องเร่งรีบจนกลายเป็นความไม่ถูกต้อง แต่ให้มีความไพเราะ ที่จะเป็นเอกลักษณ์ประจํากายสืบไป
อันจะทําให้คู่สนทนานึกชมเชยและเข้าใจได้ว่าเราให้เกียรติเขา
เพราะหากพูดเร็ว โอกาสผิดพลาด ความไม่ถูกต้องทางการใช้หลักภาษาย่อมเกิดขึ้นได้โดยง่าย
ความหมายนี้ครอบคลุมถึงภาษาต่างประเทศที่โลกปัจจุบันลูกหลานจําเป็นต้องเรียนรู้ให้มากเข้าไว้
ซึ่งในวัยเท่านี้ เรียนอะไรก็เรียนได้ จดจําได้รวดเร็ว สมองดี
เพื่อเป็นองค์ประกอบสําคัญในการประกอบสัมมาชีพต่อไปในอนาคต อย่ามีนิสัยผัดวันประกันพรุ่ง
น้ําขึ้นจงรีบตัก ค้นคว้าขวนขวายในระหว่างอยู่ที่นี่อย่าให้วันเวลาผ่านไปโดยเปล่าประโยชน์
อย่างเช่น การเรียนภาษาอังกฤษซึ่งเป็นภาษาโลก พูดกันในทุกประเทศ แต่อาจมากน้อยแตกต่างกันไป
บางชนชาติพูดได้ มีความเข้าใจดีอย่างลึกซึ้ง แต่ไม่ยอมพูด ด้วยความเป็นชาตินิยม
กล่าวได้ว่า ปัจจุบันภาษาอังกฤษคือภาษานานาชาติเป็นภาษากลาง
ที่เชื่อมต่อความเป็นประชาคมโลกหรือโลกใบเดียวกันและมนุษยชาติ
เป็นภาษาที่ผู้คนแทบจะในทุกภูมิภาคใช้สื่อสารระหว่างกันเป็นหลัก
การเชื่อมโยงข้อมูลข่าวสารสารสนเทศระหว่างประเทศไม่พ้นที่เราจะนึกถึงการใช้ภาษาอังกฤษเป็นหลัก
หรือเป็นภาษาอันดับแรกๆ ด้วยสาเหตุนี้เอง ที่ทุกชาติจําต้องบรรจุวิชาเรียนภาษาอังกฤษ
เป็นภาษาที่มีความสําคัญอีกภาษาหนึ่งรองลงมาจากภาษาประจําชาติหรือภาษาถิ่น
วิทยากรขอให้ลูกหลานเยาวชนมีความเพียรพยายาม ไม่ย่อท้อ
เคยพบลูกหลานเยาวชนคนหนึ่งที่ผ่านสถานพินิจฯ มา พยายามศึกษาเรียนรู้ด้วยตนเอง
เมื่อพบปัญหาถามครู จนกระทั่งเรียนจบมัธยมปลายหลักสูตร กศน.
สามารถพูดและเขียนภาษาอังกฤษได้อย่างน่าชมเชย"
รัฐบาลไทย-ข่าวทำเนียบรัฐบาล-รมว.พม. เร่งช่วยเหลือเยียวยาพี่น้อง 5 ชีวิต ที่ได้รับผลกระทบจากความรุนแรงในครอบครัว
วันจันทร์ที่ 10 สิงหาคม 2563
รมว.พม. เร่งช่วยเหลือเยียวยาพี่น้อง 5 ชีวิต ที่ได้รับผลกระทบจากความรุนแรงในครอบครัว
รมว.พม. เร่งช่วยเหลือเยียวยาพี่น้อง 5 ชีวิต ที่ได้รับผลกระทบจากความรุนแรงในครอบครัว
เมื่อวันที่6 ส.ค. 63เวลา 19.15 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยคณะผู้บริหารกระทรวงการพัฒนาสังคมและความมั่นคงของมนุษย์ ทีม One Home พม. จังหวัดนครศรีธรรมราช และหน่วยงานที่เกี่ยวข้อง ลงพื้นที่เยี่ยมให้กําลังใจ และช่วยเหลือครอบครัวที่ภรรยาถูกสามีทําร้ายจนเสียชีวิต ที่องค์การบริหารส่วนตําบลท่าขึ้น อําเภอท่าศาลา จังหวัดนครศรีธรรมราช
นายจุติ กล่าวว่า จากสื่อออนไลน์มีการแชร์กรณีครอบครัว 5 พี่น้อง ซึ่งมีพี่ชายอายุ 29 ปี เป็นเสาหลักของครอบครัว เลี้ยงดูน้องวัยกําลังเรียน 3 คน เนื่องจากผู้เป็นแม่ถูกพ่อทําร้ายจนเสียชีวิต ทําให้ครอบครัวขาดเสาหลักและไม่มีที่พักอาศัย ต้องอาศัยบ้านเช่า ทั้งนี้ตนได้ลงพื้นที่ จ.นครศรีธรรมราช และได้มาเยี่ยมให้กําลังใจครอบครัวของผู้เสียชีวิต โดยกระทรวง พม. ได้มอบเงินสงเคราะห์ผู้ประสบปัญหาทางสังคมกรณีฉุกเฉิน พร้อมมอบถุงยังชีพให้แก่ครอบครัวดังกล่าว นอกจากนี้ได้แนะนําแนวทางการศึกษาต่อให้กับเด็ก ๆ เพื่อต่อยอดด้านอาชีพต่อไปในอนาคตและการช่วยเหลือในด้านการส่งเสริมการประกอบอาชีพ ให้สามารถเลี้ยงดูตนเองได้ ทั้งนี้ หากประชาชนพบเห็นผู้ประสบปัญหาทางสังคม สามารถแจ้งมาที่ ศูนย์ช่วยเหลือสังคม สายด่วน พม. โทร. 1300 บริการฟรี 24 ชม. ซึ่งกระทรวง พม. พร้อมให้ความช่วยเหลืออย่างเต็มที่
รัฐบาลไทย-ข่าวทำเนียบรัฐบาล-คืนสิทธิด้านสาธารณสุขให้บุคคลไร้สัญชาติไทย
วันศุกร์ที่ 20 มีนาคม 2563
คืนสิทธิด้านสาธารณสุขให้บุคคลไร้สัญชาติไทย
วันศุกร์ที่ 20 มีนาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครม. อนุมัติหลักการให้สิทธิหรือคืนสิทธิขั้นพื้นฐานด้านสาธารณสุข กับบุคคลที่มีปัญหาสัญชาติ คือกลุ่มคนดั้งเดิมที่ไม่มีสัญชาติไทยและเกิดในช่วงปี 2499 - 2527 และมีชื่ออยู่ชื่อในทะเบียนราษฎร์มีเลขบัตรประจําตัวประชาชนขึ้นต้นด้วยเลข 3 และ 4 ราว 24,000 คน เพื่อให้กลุ่มบุคคลเหล่านี้ สามารถเข้าถึงบริการสุขภาพที่จําเป็นตามหลักสิทธิมนุษยชนขั้นพื้นฐาน ตั้งแต่การส่งเสริมสุขภาพ การรักษาพยาบาล การฟื้นฟูสุขภาพ และการควบคุมป้องกันโรค ซึ่งเป็นเป้าหมายสําคัญของรัฐบาลที่ต้องการส่งเสริมคุณภาพชีวิตที่ดีของประชาชนทุกกลุ่ม และช่วยลดความเหลื่อมล้ําอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมต.นร. นายเทวัญฯ มอบนโยบาย สคบ. เป็นที่พึ่งประชาชน ทำงานเชิงรุก เร่งจัดการเรื่องร้องเรียนที่ค้างอยู่โดยเร็ว
วันจันทร์ที่ 26 สิงหาคม 2562
รมต.นร. นายเทวัญฯ มอบนโยบาย สคบ. เป็นที่พึ่งประชาชน ทํางานเชิงรุก เร่งจัดการเรื่องร้องเรียนที่ค้างอยู่โดยเร็ว
นายเทวัญ ลิปตพัลลภ  รัฐมนตรีประจําสํานักนายกรัฐมนตรี  มอบนโยบาย สคบ. เป็นที่พึ่งประชาชน ทํางานเชิงรุก เร่งจัดการเรื่องร้องเรียนที่ค้างอยู่โดยเร็ว
โอกาสนี้ รัฐมนตรีประจําสํานักนายกรัฐมนรีกล่าวก่อนการประชุมมอบแนวทางขับเคลื่อนการทํางานของคณะกรรมการคุ้มครองผู้บริโภคและสํานักงานคุ้มครองผู้บริโภค (สคบ.)ว่า ต้องการให้ทุกคนทํางานด้วยความรวดเร็ว โดยจะเน้นให้มีการประชุมคณะกรรมการคุ้มครองผู้บริโภคมากขึ้นอย่างน้อยเดือนละ1-2 ครั้งต่อเดือน เพื่อเร่งรัดพิจารณาและดําเนินการเรื่องร้องเรียนที่คั่งค้างอยู่ให้ได้โดยเร็ว เช่น เรื่องร้องเรียนเกี่ยวกับห้องชุดคอนโดมิเนียม ทั้งนี้ สคบ.ต้องเป็นที่พึ่งสําหรับประชาชนทํางานด้วยความรวดเร็วและประชาสัมพันธ์ให้ความรู้กับผู้บริโภค โดยเฉพาะกรณีการโฆษณาผลิตภัณฑ์และสินค้าเกินจริงและไม่ได้มาตรฐาน สคบ.ร่วมมือกับสํานักงานคณะกรรมการอาหารและยา (อย.) และหน่วยงานที่เกี่ยวข้อง ทํางานเชิงรุก ตรวจสอบกระบวนการผลิต สร้างความมั่นใจให้กับผู้บริโภค ให้ความรู้กับประชาชนได้รู้เท่าทันการโฆษณาชวนเชื่อผ่านสื่อต่าง ๆ เช่น การโฆษณาสินค้าผ่านทางออนไลน์ ฯลฯ ตลอดจนให้ความรู้กับผู้ประกอบการในการผลิตสินค้าตามมาตรฐาน สร้างความเป็นธรรมกับทุกฝ่าย
พร้อมกันนี้ที่ประที่ประชุมรับทราบรายงานสรุปการประชุมคณะกรรมการอาเซียนด้านการคุ้มครองผู้บริโภค (ACCP) ครั้งที่ 19 การรายงานผลการดําเนินงานของ สคบ.ช่วยเหลือผู้บริโภคและปรับปรุงพัฒนากฎหมาย รวมทั้งพิจารณาและมีมติให้ดําเนินคดีกับผู้ประกอบธุรกิจด้านสินค้าและบริการทั่วไป (ธุรกิจเสริมความงาม ขายรถยนต์ ท่องเที่ยว การจัดหาแม่บ้าน โรงเรียนสอนภาษา ร้านอาหาร และเกมออนไลน์ จํานวน 14 เรื่อง และธุรกิจอสังหาริมทรัพย์ จํานวน 8 เรื่อง (บ้านจัดสรร คอนโดมิเนียม และธุรกิจรับสร้างบ้าน)
------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผู้ช่วย รมว.ดิจิทัลฯ เป็นประธานเปิดงาน “Automation Conference 2018” พร้อมปาฐกถาพิเศษ “แนวทางการขับเคลื่อน Digital Thailand ในยุค 4.0”
วันศุกร์ที่ 22 มิถุนายน 2561
ผู้ช่วย รมว.ดิจิทัลฯ เป็นประธานเปิดงาน “Automation Conference 2018” พร้อมปาฐกถาพิเศษ “แนวทางการขับเคลื่อน Digital Thailand ในยุค 4.0”
ผู้ช่วย รมว.ดิจิทัลฯ
ดร.พันธ์ศักดิ์ ศิริรัชตพงษ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงาน “Automation Conference 2018” พร้อมปาฐกถาพิเศษหัวข้อ “แนวทางการขับเคลื่อน Digital Thailand ในยุค 4.0” ซึ่งสถาบันวิทยาการหุ่นยนต์ภาคสนาม (FIBO) สถาบันไทย – เยอรมัน (TGI) และบริษัท รี้ด เทรดเด็กซ์ จํากัด ร่วมกันจัดงานดังกล่าวขึ้น ภายใต้แนวคิด “สร้างกลไกการผลิตด้วยเทคนิคระบบอัตโนมัติ – ภาคปฏิบัติประเทศไทย 4.0” (Driving Thailand 4.0 through the Implementation of Robotics and Automation) โดยมีวัตถุประสงค์ เพื่อถ่ายทอดองค์ความรู้ด้านหุ่นยนต์ระบบอัตโนมัติและเทคโนโลยีดิจิทัล สร้างการเตรียมความพร้อมให้กับผู้ประกอบการ SMEs เพื่อยกระดับการแข่งขันของประเทศให้ก้าวสู่การเป็นผู้นําด้านการผลิตหุ่นยนต์และระบบอัตโนมัติ โดยในส่วนของรัฐบาล การส่งเสริมให้ผู้ประกอบการมีความพร้อมเข้าสู่ยุค 4.0 ภาครัฐได้วางนโยบายการให้สิทธิประโยชน์ด้านการลงทุน การเผยแพร่ความรู้ด้านเทคโนโลยี และการส่งเสริมการใช้งานด้านต่างๆ เพื่อให้ผู้ประกอบการมีความมั่นใจและกล้าตัดสินใจนําหุ่นยนต์และระบบอัตโนมัติมาประยุกต์ใช้กับธุรกิจ เพิ่มประสิทธิภาพในกระบวนการผลิต ซึ่งเป็นภารกิจสําคัญที่ได้ดําเนินการอย่างต่อเนื่อง เมื่อวันที่ 21 มิถุนายน 2561 ณ ห้อง SILK ชั้น 2 ศูนย์นิทรรศการและการประชุมไบเทค ถนนบางนา-ตราด เขตบางนา กรุงเทพฯ
**********************
รัฐบาลไทย-ข่าวทำเนียบรัฐบาล-นายถาวร เสนเนียม รัฐมนตรีช่วยว่าการกระทรวงคมนาคม ปล่อยขบวนรถบรรทุกสิ่งของช่วยเหลือผู้ประสบภัยน้ำท่วมจังหวัดอุบลราชธานี
วันจันทร์ที่ 23 กันยายน 2562
นายถาวร เสนเนียม รัฐมนตรีช่วยว่าการกระทรวงคมนาคม ปล่อยขบวนรถบรรทุกสิ่งของช่วยเหลือผู้ประสบภัยน้ําท่วมจังหวัดอุบลราชธานี
นายถาวร เสนเนียม รัฐมนตรีช่วยว่าการกระทรวงคมนาคม ปล่อยขบวนรถบรรทุกสิ่งของช่วยเหลือผู้ประสบภัยน้ําท่วมจังหวัดอุบลราชธานี
วันที่ 22 กันยายน 2562 เวลา 13.30 น. นายถาวร เสนเนียม รัฐมนตรีช่วยว่าการกระทรวงคมนาคม เป็นประธานในพิธีปล่อยขบวนรถบรรทุกสิ่งของช่วยเหลือผู้ประสบภัยน้ําท่วมจังหวัดอุบลราชธานี ประกอบด้วยรถกระบะและรถตู้บรรทุกสิ่งของ จํานวน 21 คัน และรถบรรทุกสิบล้อ จํานวน 1 คัน โดยการรวบรวมสิ่งของบริจาคจาก กลุ่ม ส.เสนนียม กลุ่มอาชีวะช่วยชาติ กลุ่มสโมสรกีฬามีนบุรี กลุ่มแม่บ้านมีนบุรี และกลุ่มชมรมชาวใต้หนองจอก ณ บริเวณด้านหน้าสํานักงานเขตวังทองหลาง กรุงเทพฯ
รัฐบาลไทย-ข่าวทำเนียบรัฐบาล-นายกรัฐมนตรีมั่นใจไทยควบคุมการแพร่ระบาดของเชื้อไวรัสอู่ฮั่น พร้อมเห็นชอบหน้ากากอนามัยและเจลล้างมือ เป็นสินค้าควบคุม
วันอังคารที่ 4 กุมภาพันธ์ 2563
นายกรัฐมนตรีมั่นใจไทยควบคุมการแพร่ระบาดของเชื้อไวรัสอู่ฮั่น พร้อมเห็นชอบหน้ากากอนามัยและเจลล้างมือ เป็นสินค้าควบคุม
นายกรัฐมนตรีมั่นใจไทยควบคุมการแพร่ระบาดของเชื้อไวรัสอู่ฮั่น พร้อมเห็นชอบหน้ากากอนามัยและเจลล้างมือ เป็นสินค้าควบคุม
วันนี้ (4 ก.พ. 63) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ตอบคําถามสื่อมวลชนเกี่ยวกับการขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคลว่า วิปรัฐบาลได้เสนอช่วงวันอภิปรายในญัตติการไม่ไว้วางใจระหว่างวันที่ 25 – 27 ก.พ. 63 โดยจะมีการลงมติในวันที่ 28 ก.พ. 63 และมีการปิดสมัยการประชุมสภาในวันที่ 29 ก.พ. 63 โดยนายกรัฐมนตรีได้กล่าวด้วยความมั่นใจว่าทางรัฐบาลสามารถชี้แจงได้ทุกประเด็น
นายกรัฐมนตรีได้กล่าวถึงการประชุมคณะรัฐมนตรีในวันนี้ว่า ได้มีการหารือกันถึงมาตราการสินเชื่อเงินกู้ดอกเบี้ยต่ํา เพื่อช่วยเหลือภาคเอกชนในส่วนของการท่องเที่ยวที่ได้รับผลกระทบจากการแพร่ระบาดของเชื้อไวรัสอู่ฮั่น เพื่อใช้ช่วงเวลานี้พัฒนาแหล่งท่องเที่ยวที่มีนักท่องเที่ยวเป็นจํานวนมาก ซึ่งในการดูแลเศรษฐกิจ รัฐบาลได้ทํางานอย่างเต็มที่เพื่อที่จะให้การใช้งบประมาณถูกต้องตรงตามเป้าหมาย โดยเน้นการพัฒนาเศรษฐกิจฐานราก ทั้งการช่วยเหลือเกษตรกรรายเล็ก ผู้ประกอบการรายเล็ก
นอกจากนี้ นายกรัฐมนตรียังมอบหมายให้กระทรวงเกษตรและสหกรณ์ กระทรวงพาณิชย์ กระทรวงมหาดไทย และกระทรวงอุตสาหกรรม บูรณาการร่วมกันเพื่อช่วยเหลือและจัดหาเครื่องจักรให้แก่เกษตรกรในการทําเกษตรที่จะช่วยลดปัญหาฝุ่นละออง PM 2.5 ด้วย
สําหรับการรับตัวคนไทยจากอู่ฮั่นกลับสู่ประเทศไทยนั้น นายกรัฐมนตรีกําชับการทํางานของเจ้าหน้าที่ให้ปฏิบัติตามขั้นตอนทุกอย่างอย่างเคร่งครัด ไม่ว่าจะเป็นการดูแลความปลอดภัย ความสะดวกสบายให้แก่คนไทยที่เดินทางกลับมา การกักกันเชื้อโรค และการตรวจคัดกรองอย่างละเอียดเพื่อป้องกันการแพร่เชื้อ โดยพื้นที่ควบคุม จะใช้สนามบินอู่ตะเภา ซึ่งทั้งหมดนี้จะอยู่ภายใต้การดูแลของกองทัพเรือและหน่วยงานอื่น ๆ ที่เกี่ยวข้อง
สุดท้ายนี้นายกรัฐมนตรีได้เน้นย้ําว่าขอให้ประชาชนทุกคนมั่นใจในการทํางานของรัฐบาลและการทํางานของบุคลากรด้านสาธารณสุขว่าได้ทํางานอย่างเต็มที่ และสามารถควบคุมสถานการณ์ได้เพื่อป้องกันไม่ให้มีความรุนแรงไปมากกว่านี้ ที่สําคัญ คือ การให้ความรู้แก่ประชาชนทั้งการใช้หน้ากากอนามัย การกําจัดหน้ากากอนามัยที่ใช้แล้วซึ่งจะกลายเป็นขยะติดเชื้อ ต้องทิ้งอย่างถูกต้อง นายกรัฐมนตรียังกําชับว่า หากผู้ใดพบเจอการขายหน้ากากอนามัยสูงเกินราคาให้สามารถแจ้งสายด่วนกรมการค้าภายในได้ทันที เพราะวันนี้ คณะรัฐมนตรีได้เห็นชอบให้ หน้ากากอนามัยและเจลล้างมือเป็นสินค้าควบคุมแล้ว
..............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โฆษก ศบค. เผย การทดลองโมเดลกิจการ/กิจกรรม จังหวัดระยอง เป็นโอกาสดึงความเชื่อมั่น เพื่อการจัดกิจกรรมที่จังหวัดอื่น ๆ ต่อไป
วันเสาร์ที่ 18 กรกฎาคม 2563
โฆษก ศบค. เผย การทดลองโมเดลกิจการ/กิจกรรม จังหวัดระยอง เป็นโอกาสดึงความเชื่อมั่น เพื่อการจัดกิจกรรมที่จังหวัดอื่น ๆ ต่อไป
โฆษก ศบค. เผย การทดลองโมเดลกิจการ/กิจกรรม จังหวัดระยอง เป็นโอกาสดึงความเชื่อมั่น เพื่อการจัดกิจกรรมที่จังหวัดอื่น ๆ ต่อไป
วันนี้ (18 ก.ค.63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชนที่สอบถามผ่านโซเชียลมีเดียช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. กล่าวถึงข้อกังวลเรื่องแรงงานต่างด้าวที่จะเข้ามาทํางานในประเทศไทย ที่อาจมีการนําเชื้อโควิด-19 เข้ามาในประเทศด้วยว่า มีการพูดคุยถึงการบริหารจัดการแรงงานต่างด้าวในที่ประชุมคณะกรรมการเฉพาะกิจเพื่อการผ่อนคลาย เป็นฉบับร่างที่ยังต้องมีการรับทราบถึงข้อความจําเป็น ส่วนที่เกี่ยวข้องกับกิจการโครงสร้างพื้นฐาน เห็นความจําเป็นต้องนําแรงงานก่อสร้างและแรงงานด้านอุตสาหกรรมอาหารเข้ามาก่อน เมื่อเข้ามา จะต้องมีหนังสือรับรองการเดินทางเข้ามาในราชอาณาจักร มีใบรับรองแพทย์ มีการวางเงินประกันค่าใช้จ่ายของแรงงานที่เข้ามาจากผู้ประกอบการ ต้องผ่านมาตรการการคัดกรองต่าง ๆ ของรัฐ รวมทั้งติดตั้งแอปพลิเคชันติดตามตัว เมื่อครบกําหนดนายจ้างต้องจัดยานพาหนะมารับแรงงานต่างชาติ และสุดท้าย นายจ้างต้องไปรายงานให้สาธารณสุขจังหวัดในพื้นที่ทราบ เพื่อจัดทําชุดข้อมูลสําหรับตรวจติดตามเวลามีประเด็นปัญหาทางด้านสุขภาพ โดยเหล่านี้เป็นร่างที่นําเสนอขึ้นมาจากที่ประชุม จะมีการลงรายละเอียดและนําเสนอ ศบค.ชุดใหญ่พิจารณารับรองมาตรการต่าง ๆ ต่อไป เพื่อสร้างความมั่นใจให้กับพี่น้องประชาชนคนไทย
โฆษก ศบค. กล่าวถึงความเป็นไปได้ในการจัดกิจกรรมแข่งขันในพื้นที่จังหวัดอื่น ๆ เช่นเดียวกับกิจกรรมแข่งมาราธอน ปั่นจักรยาน หรือจัดการแข่งขันฟุตบอลในจังหวัดระยองว่า อยากให้กิจการกิจกรรมทั้งหลายตามมาตรการผ่อนคลายได้เกิดขึ้นจริง และเกิดขึ้นโดยเร็ว เพื่อพี่น้องประชาชนได้กลับเข้าสู่ภาวะปกติในวิถีใหม่ แต่อย่างไรก็ตาม ในสถานการณ์ต่าง ๆ เหล่านี้ ศบค. มีความกังวลถึงรูปแบบที่จะเกิดขึ้น เนื่องจากเป็นเรื่องใหม่ ถ้าจะให้เกิดขึ้นจากพื้นที่หนึ่งก่อน เพื่อเรียนรู้ร่วมกันและให้เกิดความมั่นใจ สิ่งต่าง ๆ เหล่านี้ต้องมาประชุมพูดคุยกัน มีคนเสนอ มีการทดลองโมเดล จังหวัดระยองถูกหยิบยกขึ้นมาเพื่อเป็นโอกาสในการที่จะให้เกิดการเยียวยา ดึงความเชื่อมั่น จึงใช้โอกาสนี้ในการทดสอบรูปแบบของการทํากิจการ/กิจกรรมที่ยังไม่ได้ทํากัน ถ้ามีแนวโน้มเป็นไปในทิศทางที่ดี อรรถรสในการรับชมไม่ได้เสียไป นักกีฬาปลอดภัย ผู้ชมปลอดภัย และผลการประเมินทั้งหมดเกิดความมั่นใจ ต่อไปจะจัดกิจกรรมที่จังหวัดใดก็เป็นไปได้
-----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดกระทรวงยุติธรรม บรรยายพิเศษในหลักสูตร ยธก. รุ่นที่ ๑๔
วันอังคารที่ 20 พฤศจิกายน 2561
ปลัดกระทรวงยุติธรรม บรรยายพิเศษในหลักสูตร ยธก. รุ่นที่ ๑๔
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม บรรยายพิเศษหลักสูตรการบริหารงานยุติธรรมระดับกลาง รุ่นที่ ๑๔ (ยธก.๑๔) เสริมสร้างความรู้สู่ความก้าวหน้าของกระบวนการยุติธรรม
ในวันจันทร์ที่ ๑๙ พฤศจิกายน ๒๕๖๑ เวลา ๑๓.๐๐ น. ณ วิทยาลัยกิจการยุติธรรม สํานักงานกิจการยุติธรรม อาคารรัฐประศาสนภักดี ศูนย์ราชการเฉลิมพระเกียรติฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม บรรยายพิเศษหลักสูตรการบริหารงานยุติธรรมระดับกลาง รุ่นที่ ๑๔ (ยธก.๑๔) เสริมสร้างความรู้สู่ความก้าวหน้าของกระบวนการยุติธรรม ทั้งนี้เพื่อเสริมสร้างองค์ความรู้ ทักษะ และทัศนคติ ให้แก่บุคลากรผู้ปฏิบัติหน้าที่ด้านกระบวนการยุติธรรม ให้สามารถคิดวิเคราะห์ และอภิปรายเกี่ยวกับสภาพปัญหาของกระบวนการยุติธรรม รวมถึงเสนอแนะแนวทางการแก้ไขปัญหาได้ อีกทั้งเพื่อเป็นการสร้างภาคีเครือข่ายด้านความร่วมมือของนักบริหารในกระบวนการยุติธรรม โดยมีบุคลากรภาครัฐจากหน่วยงานที่มีบทบาทหน้าที่เกี่ยวข้องในกระบวนการยุติธรรม จํานวน ๖๐ คน เข้าร่วมฯ
ในการนี้ ปลัดกระทรวงยุติธรรม ได้บรรยายพิเศษในหัวข้อ “ยุทธศาสตร์ชาติและการปฏิรูปประเทศ (มิติกระบวนการยุติธรรม)” โดยมีใจความสําคัญตอนหนึ่งว่า "การปฏิรูป คือ ความเปลี่ยนแปลงที่ต้องการให้เกิดขึ้น ซึ่งเราต้องรู้สถานะของตัวเราก่อนและตอบคําถามให้ได้ว่าหากเปลี่ยนแปลงแล้วอะไรจะเกิดขึ้นและผลที่ตามมาจะเป็นอย่างไร ซึ่งสิ่งสําคัญที่เป็นปัจจัยก่อให้เกิดการเปลี่ยนแปลง คือ การวัดค่า ดังคํากล่าวที่ว่า “ถ้าเราวัดอะไรไม่ได้ เราก็จะบริหารไม่ได้ และถ้าเราบริหารไม่ได้ เราก็จะเปลี่ยนแปลงอะไรไม่ได้” นอกจากนี้ การแก้ปัญหาต่าง ๆ ต้องมองและแก้ไขแบบองค์รวม เพราะทุกอย่างล้วนสัมพันธ์เชื่อมโยงกันทั้งสิ้น โดยต้องวิเคราะห์ให้ถึงแก่นแท้ของปัญหาว่าแท้จริงแล้วปัญหาต่าง ๆ ที่เกิดขึ้น ทั้งปัญหาอาชญากรรม ปัญหายาเสพติด ปัญหาการกระทําผิดซ้ํา หรือความเหลื่อมล้ําในสังคมนั้นเกิดจากอะไรและแก้ปัญหานั้นให้ตรงจุดทั้งแบบภาพรวมและแบบเฉพาะเจาะจง รวมทั้งการเปลี่ยนวิธีคิด (Mindset) ของบุคลากร เพื่อเปลี่ยนแปลงพฤติกรรมและวัฒนธรรมองค์กร เพื่อนําไปสู่การเปลี่ยนภาพจําของประชาชน ให้ประชาชนวางใจและมีความเชื่อมั่นในกระบวนการยุติธรรม"
รัฐบาลไทย-ข่าวทำเนียบรัฐบาล-รัฐมนตรีประจำสำนักนายกรัฐมนตรี มั่นใจเศรษฐกิจภายในประเทศยังแข็งแกร่ง การบริโภคและการลงทุนภาครัฐ ยังขยายตัวต่อเนื่อง แม้ตัวเลขเศรษฐกิจโดยรวมลดลง
วันอังคารที่ 20 พฤศจิกายน 2561
รัฐมนตรีประจําสํานักนายกรัฐมนตรี มั่นใจเศรษฐกิจภายในประเทศยังแข็งแกร่ง การบริโภคและการลงทุนภาครัฐ ยังขยายตัวต่อเนื่อง แม้ตัวเลขเศรษฐกิจโดยรวมลดลง
นายกอบศักดิ์  ภูตระกูล รัฐมนตรีประจําสํานักนายกรัฐมนตรี มั่นใจเศรษฐกิจภายในประเทศยังแข็งแกร่ง การบริโภคและการลงทุนภาครัฐ ยังขยายตัวต่อเนื่อง แม้ตัวเลขเศรษฐกิจโดยรวมลดลง
วันนี้ (20 พ.ย.61) เวลา 15.00 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) นายกอบศักดิ์ ภูตระกูล รัฐมนตรีประจําสํานักนายกรัฐมนตรี แถลงเกี่ยวกับมูลเหตุตัวเลขเศรษฐกิจไตรมาสที่สาม ที่มีการขยายลดลงจากประมาณการร้อยละ 4.6 อยู่ที่ร้อยละ 3.3 ว่า เมื่อพิจารณารายละเอียดในรายงานของสํานักคณะกรรมการพัฒนาการเศรษฐกิจและสังคมแห่งชาติ (สศช.) พบว่า เศรษฐกิจไทยขยายตัวลดลงในไตรมาสที่สาม อย่างไรก็ ยังเห็นว่า เศรษฐกิจภายในประเทศหลายตัว ยังมีความเข้มแข็ง โดยเฉพาะการบริโภคในประเทศในสามไตรมาสที่ผ่านมา มีการขยายตัวอย่างต่อเนื่อง จากไตรมาสหนึ่งขยายตัวร้อยละ 3.7 ไตรมาสสองขยายตัวร้อยละ 4.5 และไตรมาสสามขยายตัวร้อยละ 5.0 ที่ผ่านการบริโภคในประเทศมีการขยายอยู่ที่ร้อยละ 2 หรือร้อยละ 3 เท่านั้น นอกจากนี้ การใช้จ่ายภาครัฐเทียบสามไตรมาสก็ยังอยู่ในระดับดี คือร้อยละ 1.9 ร้อยละ 2.0 และร้อยละ 2.1 ตามไตรมาส แสดงให้เห็นว่า รัฐบาลยังใช้จ่ายเพื่อสร้างการเติบโตได้ รวมถึงการลงทุนทั้งในส่วนของภาครัฐและเอกชน ที่มีการขยายตัวเพิ่มขึ้นรายไตรมาส ตั้งแต่ไตรมาสหนึ่งที่ร้อยละ 3.4 ไตรมาสสองร้อยละ 3.7 และไตรมาสสามร้อยละ 3.9% ดังนั้น เมื่อพิจารณาการบริโภค การใช้จ่ายภาครัฐ และการลงทุนทั้งของรัฐและเอกชน ดัชนีทั้ง 3 ตัว มีการปรับตัวดี ตลอดสามไตรมาสที่ผ่านมา
อย่างไรก็ตาม ตัวเลขเศรษฐกิจประเทศโดยรวมที่ลดลงนั้น เนื่องจากได้รับผลกระทบจากภาคการส่งออกและภาคการท่องเที่ยวเป็นสําคัญ โดยเฉพาะภาคการท่องเที่ยวที่ลดลง โดยเฉพาะในเดือนกันยายนลดลงเป็นพิเศษ ส่งผลกระทบทําให้ภาคการท่องเที่ยวของไทยไม่สามารถขยายตัวได้เต็มที่อย่างที่เคยเป็นมา ยิ่งไปกว่านั้น ภาคการส่งออกซึ่งปกติจะมีการขยายตัวอยู่ที่ 5% -7% โดยประมาณ ในไตรมาสที่สามกลับขยายตัวติดลบที่ -0.2% จึงเห็นว่า ปัญหาที่เกิดขึ้นได้รับผลกระทบจากปัจจัยภายนอกประเทศ คือ ปัญหาสงครามการค้าที่กําลังเกิดขึ้น มีนัยต่อภาคการส่งออกในไตรมาสที่สามของประเทศไทยลดลง
ทั้งนี้ รัฐมนตรีประจําสํานักนายกรัฐมนตรี กล่าวส่วนตัวในฐานะนักเศรษฐศาสตร์ เชื่อมั่นว่า เมื่อพิจารณาจากการขยายตัวของการนําเข้าที่ขยายตัวทั้งไตรมาสหนึ่งร้อยละ 8.7 ไตรมาสสองร้อยละ 8.3 และไตรมาสสามขยายตัวที่ร้อยละ 10.7 สะท้อนถึงความมั่นใจของหลายฝ่าย เนื่องจากสถานการณ์การนําเข้าดังกล่าว แสดงให้เห็นว่าแม้เศรษฐกิจไทยโดยรวมจะขยายตัวลดลงอยู่ที่ร้อยละ 3.3 แต่ความกําลังซื้อยังเข้มแข็ง โดยเฉพาะสินค้านําเข้าในหมวดของการบริโภคตามข้อมูลของธนาคารแห่งประเทศไทย มีการขยายตัวในไตรมาสสามร้อยละ 7.1
----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ทส. เข้าร่วมการประชุมสภาเกษตรกรแห่งชาติ ครั้งที่ 5/2561
วันพุธที่ 26 กันยายน 2561
รมว.ทส. เข้าร่วมการประชุมสภาเกษตรกรแห่งชาติ ครั้งที่ 5/2561
รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์  กาญจนรัตน์) เข้าร่วมการประชุมสภาเกษตรกรแห่งชาติ ครั้งที่ 5/2561 จัดโดยสภาเกษตรกรแห่งชาติ ณ ห้องประชุมพึ่งบุญ สํานักงานเศรษฐกิจการเกษตร กรุงเทพฯ
รมว.ทส. เข้าร่วมการประชุมสภาเกษตรกรแห่งชาติ ครั้งที่ 5/2561
รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) เข้าร่วมการประชุมสภาเกษตรกรแห่งชาติ ครั้งที่ 5/2561 จัดโดยสภาเกษตรกรแห่งชาติ ณห้องประชุมพึ่งบุญ สํานักงานเศรษฐกิจการเกษตร กรุงเทพฯ
ในการนี้ รัฐมนตรีว่าการกระทรวงทรัพยากรธรรมชาติและสิ่งแวดล้อมได้ชี้แจงถึงแนวทางความร่วมมือในการทํางานร่วมกันระหว่างกระทรวงทรัพยากรธรรมชาติและสิ่งแวดล้อมกับสภาเกษตรกรแห่งชาติ ซึ่งจากการทํางานของ ทส. ที่ผ่านมาจะเป็นการบังคับ จับกุมผู้ที่บุกรุกพื้นที่ป่า แต่ในปัจจุบัน ได้มีการปรับเปลี่ยนการทํางานมาเป็นลักษณะส่งเสริมการอยู่ร่วมกันระหว่างป่ากับชุมชน ทั้งนี้จากข้อเสนอสภาเกษตรกรฯ ที่ให้มีการปลูกไม้เศรษฐกิจได้ ทส.กําลังแก้ไขเพิ่มเติม เมื่อเปิดมาตรา 7 ใน พระราชบัญญัติป่าไม้ พ.ศ.2489 เพื่อให้กฎหมายเข้าสู่สภานิติบัญญัติแห่งชาติ คาดว่าไม่เกินสิ้นเดือนตุลาคม 2561 โดยจะเพิ่มเติมเพื่อให้กฎหมายฉบับนี้ครอบคลุมพื้นที่ สปก. และพื้นที่อนุญาตอื่นๆ ด้วย คณะกรรมการนโยบายที่ดินแห่งชาติ (คทช.) จะได้เปิดโอกาสให้ดําเนินการใช้ประโยชน์ได้เต็มที่ สําหรับข้อติดขัดในการทําธุรกิจต่อเนื่องจากไม้ต้องมีการปรับเรื่องการอนุญาตให้มีความง่ายสะดวกรวดเร็วขึ้น ซึ่งเป็นนโยบายของรัฐบาลในการอํานวยความสะดวก ทุกกระทรวงต้องอํานวยความสะดวกให้ การจดทะเบียนหรืออนุญาตตามกฎหมายจะไม่เกิน 15 วัน แต่ต้องคุยกับพี่น้องเกษตรกรว่าทําอย่างไรถึงจะสะดวกรวดเร็วและควบคุมเท่าที่จําเป็น หมายความว่า ต่อไปนี้ ใครมีที่กรรมสิทธิ์สามารถปลูกต้นไม้ได้ ตัดได้ ให้เลือกปลูกไม้ที่มีอนาคตตรงกับความต้องการตลาด หลักก็คือ “ ปลูกง่าย ตัดง่าย ขายง่าย ” ทส.และรัฐบาลไม่ได้ต้องการให้เกษตรกรพี่น้องประชาชนยากจนไปตลอดชีวิต การแก้กฎหมายด้วยหวังว่าไม้จะสร้างเศรษฐกิจยกระดับรายได้คนไทยทุกคนให้มีฐานะดีขึ้น สูงขึ้น จึงขอให้ลุกขึ้นมาดูแลพื้นที่ของตัวเองแล้วก็ปลูกไม้มีค่า
ขอบคุณภาพและข่าวจาก:https://siamrath.co.th/n/47629
รัฐบาลไทย-ข่าวทำเนียบรัฐบาล-เน้นหนักนำร่อง 9 จังหวัด เชื่อมโยงตลาดข้าวอินทรีย์ และข้าว GAP ครบวงจร
วันพฤหัสบดีที่ 28 มิถุนายน 2561
เน้นหนักนําร่อง 9 จังหวัด เชื่อมโยงตลาดข้าวอินทรีย์ และข้าว GAP ครบวงจร
เน้นหนักนําร่อง 9 จังหวัด เชื่อมโยงตลาดข้าวอินทรีย์ และข้าว GAP ครบวงจร พร้อมกําหนดคู่มือการดําเนินงาน ปี 2561/62
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการประชุมคณะทํางานโครงการเชื่อมโยงตลาดข้าวอินทรีย์ และข้าว GAP ครบวงจร ณ กรมการข้าว ว่า ตามที่คณะทํางานฯ ดังกล่าว ได้มีการดําเนินการเชื่อมโยงตลาดข้าวอินทรีย์ และข้าว GAP ในทุกจังหวัดของประเทศไทยนั้น ซึ่งในปี 2561/62 นี้ ได้มีการกําหนดพื้นที่เป้าหมายเชื่อมโยงตลาดข้าวอินทรีย์และข้าว GAP ครบวงจรอย่างเน้นหนัก ซึ่งรัฐมนตรีช่วยว่าการกระทรวงพาณิชย์ (นางสาวชุติมา บุณยประภัศร) ได้ประสานกับกรมการข้าวในการดําเนินโครงการนําร่องเชื่อมโยงตลาดข้าวอินทรีย์และข้าว GAP ครบวงจร จํานวน 9 จังหวัด ได้แก่ ชัยภูมิ นครนายก นครสวรรค์ พิจิตร สระบุรี บุรีรัมย์ สุรินทร์ นครพนม และขอนแก่น
ทั้งนี้ ผลการดําเนินงานโครงการเชื่อมโยงตลาดข้าวอินทรีย์ และข้าว GAP ครบวงจร ปี 2560 มีจํานวนผู้ประกอบการค้าข้าวที่ได้รับอนุมัติเข้าร่วมโครงการ จํานวน 133 ราย แบ่งเป็น ผู้ประกอบการค้าข้าวที่รับซื้อผลผลิตข้าวอินทรีย์ จํานวน 91 ราย และผู้ประกอบการค้าข้าวที่รับซื้อผลผลิตข้าว GAP จํานวน 101 ราย (มีผู้ประกอบการค้าข้าวที่รับซื้อผลผลิตข้าวอินทรีย์และข้าว GAP จํานวน 59 ราย) สําหรับจํานวนผู้ประกอบการค้าข้าวที่มีการจัดทําบันทึกข้อตกลงการซื้อขายข้าว มีจํานวน 28 ราย และรับซื้อข้าวจากกลุ่มเกษตรกร 74 กลุ่ม เป็นจํานวน 832 คน มีปริมาณข้าว 6,691.47 ตัน อีกทั้งยังมีผู้ประกอบการค้าข้าวที่ได้รับโควต้าส่งออกข้าวไปสหภาพยุโรป จํานวน 9 ราย
นอกจากนี้ ที่ประชุมได้มีมติเห็นชอบคู่มือการดําเนินงานโครงการเชื่อมโยงตลาดข้าวอินทรีย์ และข้าว GAP ครบวงจร ปีการผลิต 2561/62 แบ่งเป็น 3 ขั้นตอน ได้แก่ ขั้นตอนที่ 1 การรับสมัครผู้ประกอบการค้าข้าว การขับคู่ธุรกิจ และการทําบันทึกข้อตกลงซื้อขาย (MOU) ระหว่างผู้ประกอบการค้าข้าวกับกลุ่มเกษตรกร ขั้นตอนที่ 2 การซื้อขายข้าวระหว่างผู้ประกอบการค้าข้าวและกลุ่มเกษตรกร และขั้นตอนที่ 3 การขอรับเงินชดเชยดอกเบี้ยของผู้ประกอบการค้าข้าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai